রমযানে বাজার মনিটরিং ও অর্থদন্ড – Banglar Shomoy24
banglarshomoy 6 days ago 0 0	6 views
ফেনী প্রতিনিধিঃ ফেনীতে রমযানে মূল্য বৃদ্ধি, ভেজাল রোধ ও ভোক্তা অধিকার সংরক্ষণে আজ ( ১৬ মে, ২০১৮) বাজার মনিটরিং কার্যক্রম পরিচালনা করে জেলা প্রশাসন, ফেনী। এই মনিটরিং ও অভিযানের নেতৃত্ব প্রদান করেন জেলা প্রশাসনের নির্বাহী ম্যাজিস্ট্রেট সোহেল রানা স্যার । বিজ্ঞ নিবার্হী ম্যা‌জি‌স্ট্রেট কে সিভিল সার্জন ফেনী র ফুড সেফ‌টি সেল এর পু‌রো টিম সা‌র্বিক সহ‌যো‌গিতা ক‌রেন।
এ সময় পচা ও মানহীন খেজুর বিক্রির অপরাধে ইসলামপুর রোডের ইব্রাহিম ট্রেডার্স এর মো: ইব্রাহিমকে ( ৩৮) ১০০,০০০/- ( এক লক্ষ) টাকা অর্থদন্ডে দন্ডিত করে আদালত। জব্দ করা হয় ৬০ কে.জি. পচা খেজুর।
এ সময় ফেনীর সর্ববৃহৎ খুচরা বাজার এ রোযায় যে সকল পণ্য বিক্রি করা হয় সেগুলোর দাম মনিটরিং করা হয়। দেখা যায় অনেকেই মূল্য তালিকা প্রদর্শন করছেন না।
ফেনীর ভিতরের বাজারে দুই সবজি ব্যবসায়ী ও এক দোকানিকে মূল্য তালিকা না টানানোর অপরাধে ৫০০০ টাকা করে মোট ১৫,০০০/- টাকা অর্থদন্ডে দন্ডিত করা হয়। দন্ডিতরা হলেন আব্দুল করিম (১৮), জাহাংগীর হোসেন (৩৩), মীর হোসেন (২৮)।
মনিটরিং করা হয় ফেনীর ডাক্তার পাড়া সংলগ্ন মুক্ত বাজার। এ সময় এই বাজারের চারটি দোকান থেকে মোবাইল কোর্টের পূর্বেই কিছু পণ্য ক্রয় করা হয়। এ সময় দেখা যায় যে, কেউ কেউ মূল্য তালিকায় প্রদর্শিত মূল্য অনুযায়ী বিক্রি করছেন না। আবার কেউ কেউ নির্ধারিত যৌক্তিক মূল্যের চেয়ে বেশি দামে পণ্য বিক্রি করছেন। এ সময় জসিম উদ্দিন ( ২৮) নামে এক দোকানি তালিকায় রসুনের মূল্য লেখেন ৮০ টাকা। অথচ বিক্রি করেন ১০০ টাকায়। আদালত জসিম উদ্দিনকে ১০,০০০/- টাকা অর্থদন্ডে দন্ডিত করেন। এছাড়াও কামাল উদ্দিনকে ( ৬০) তালিকায় প্রদর্শিত চিনির মূল্যের ৫৪ টাকার চিনি ৬০ টাকা বিক্রি করায় ১০,০০০/- টাকা অর্থদন্ডে দন্ডিত করা হয়। বেগুনের যৌক্তিক মূল্য ৫৫ থেকে বাড়িয়ে ৭০ টাকায় বিক্রি করায় আলাউদ্দিন পাটোয়ারিকে ( ৭০) ৫,০০০/- টাকা ও তালিকায় প্রদর্শিত টমেটোর মূল্যের চেয়ে ৪৫ থেকে বাড়িয়ে ৫০ টাকা বিক্রি করায় মানিক উল হককে ( ৩০) ১০,০০০/- টাকা অর্থদন্ডে দন্ডিত করে আদালত।
এ সময় বাজারে কৃত্রিম সংকট তৈরী করে সবজি মূল্য বৃদ্ধি করা হচ্ছে এমন অভিযোগ পাওয়া যায় আড়তদারদের বিরুদ্ধে। এ সময় মনিটরিং করা হয় শহরের সর্ববৃহৎ আড়ত দাউদপুর কাচা বাজারে। আড়তের সবগুলো (২০ জন) আড়তদারকে প্রতিষ্ঠানে মূল্য তালিকা প্রদর্শন না করার দায়ে ২০,০০০/- টাকা করে মোট ৪০০,০০০/- ( চার লক্ষ) টাকা অর্থদন্ডে দন্ডিত করা হয়।
এর পূর্বে মহিপালের মেসার্স এইম এন্টারপ্রাইজ মো: হুমায়ূন কবির ভূইয়াকে ( ৩৫) আল্ট্রা সুপার ও শারলু ইঞ্জিন তেল নকল করে বিক্রির দায়ে ১০০,০০০/- ( এক লক্ষ) টাকা অর্থদন্ডে দন্ডিত করা হয়। দোকানের পেছনেই রং মিশ্রিত করে ভেজাল মোবিল বিক্রয় করে আসছিলেন তিনি।
ফেনীতে সাঈদ খানসহ সারাদেশে সাংবাদিক নির্যাতনের প্রতিবাদে বিএমএসএফ'র মানব বন্ধন।
ফেনীতে পুলিশি অভিযানে দেশিয় অস্ত্রসহ ৫ ছিনতাইকারী আটক